
1. Úvodné slovo starostu obce

Vážení občania,

predkladám vám výročnú správu, ktorá poskytuje štandardnú štruktúru informácií o obci Vlčkovce a jej hospodárení za rok 2025. V sledovanom roku sme sa snažili plniť všetky úlohy, ktoré nám vyplývajú z ustanovení zákona č. 369/1990 Zb. o obecnom zriadení v znení neskorších zmien a doplnkov, Ústavy SR a ďalších zákonov a ustanovení, ktorými sa obec riadi pri zabezpečovaní samosprávnych kompetencií a kompetencií vyplývajúcich z preneseného výkonu štátnej správy.


Rok 2025 bol pre našu obec úspešný, bežné rozpočtové hospodárenie sme ukončili kladným výsledkom hospodárenia. Z vlastných zdrojov sa nám podarilo zrealizovať plánované investičné akcie. Čo sa týka spoločenského života v obci, aj v tomto roku sme udržali tradíciu niektorých každoročne organizovaných kultúrnych a športových podujatí.


Týmto by som rád poďakoval poslancom obecného zastupiteľstva, predsedom a členom komisií, zamestnancom obce, štatutárnym zástupcom rozpočtovej organizácie, miestnym organizáciám a všetkým obyvateľom, ktorí sa počas roka aktívne zapájali do činností v obci a prispeli tak k budovaniu modernej konkurencieschopnej a trvale sa rozvíjajúcej obce.
2. Identifikačné údaje obce
Názov:  


Obec Vlčkovce

Adresa pre poštový styk : 
Obecný úrad Vlčkovce,  919 23 Vlčkovce 15 

Tel.: 



033/5584037

e-mail: 


obec.vlckovce@vlckovce.sk
web:



www.vlckovce.sk
IČO: 



00682209

DIČ: 



2021147689

Právna forma:

 
právnická osoba 
3. Organizačná štruktúra obce a identifikácia vedúcich predstaviteľov
Základné orgány obce :
1.Obecné zastupiteľstvo

2.Starosta obce 

Obecné zastupiteľstvo obce Vlčkovce je zastupiteľský zbor zložený z 9 poslancov zvolených v priamych voľbách na obdobie 4 rokov. 

Poslanci Obecného zastupiteľstva vo Vlčkovciach:
 1. Mgr. Eva Danová
 2. Tomáš Bočko 

 3. Peter Dano /zástupca starostu/
 4. Ing. Nika Bartek
 5. Vladimír Kollár

 6. JUDr. Martin Solík PhDr., PhD
 7. Mária Madarová
 8. Ing. Katarína Pribilová, PhD.
 9. Martin Antal

Starostom obce Vlčkovce je:

Ing. Ivan Dobrovodský

Hlavný kontrolór :

Ing. Stanislav Potisk
Obecný úrad:

Je výkonným orgánom obecného zastupiteľstva a starostu obce, zabezpečuje organizačné a administratívne veci. Prácu obecného úradu organizuje starosta obce. 

Zamestnanci obecného úradu:

1. Nikoleta Chynoradská  -  samostatný odborný referent /dane/
2. Zdenka Štefunková - samostatný odborný referent /sekretariát/
3. Daniela Grillová - ekonómka obce

4. Jana Vyskočová - samostatný odborný referent

5. Silvia Dudášová  - upratovačka

6. Ing. Stanislav Potisk -  hlavný kontrolór obce

7. Miroslav Kalivoda - údržbár

8. Erik Leng - údržbár

Ostatné pracovné činnosti zabezpečuje obec Vlčkovce pracovníkmi prijatých na dohody, t.j. mimo pracovným pomerom. 
V roku 2025 pri Obecnom zastupiteľstve pracovali nasledovné komisie:  
· finančná a správy majetku pre oblasť financií a správy verejného majetku,

· kultúrno-športová pre oblasť kultúry a športu,

· sociálna a vzdelávania pre oblasť sociálnych vecí a vzdelávania,

· ochrany životného prostredia a verejného poriadku pre oblasť životného prostredia, ochrany verejného poriadku a oblasť stavebnú,

· inventarizačná pre oblasť inventarizácie verejného majetku,

· komisia na prešetrovanie sťažností, 
· vyraďovacia komisia pre vyraďovanie verejného majetku,

· likvidačná komisia na likvidáciu vyradeného majetku

· komisia na ochranu verejného záujmu
Konsolidovaný celok zahŕňa 1 rozpočtovú organizáciu, ich identifikačné údaje sa nachádzajú v nasledovnom prehľade.

	Názov účtovnej jednotky
	IČO
	Druh vzťahu
	Právna forma
	Podiel na vlastnom imaní (%)
	Konsolidovaný podiel (%)

	Základná škola s materskou školou Vlčkovce 1
	37842498
	Dcérska ÚJ
	Rozpočtová organizácia
	100
	100


4. Poslanie, vízie, ciele

Poslanie obce:
Obec, ako samostatný územný samosprávny a správny celok, sa riadi zákonom č. 369/1990 Zb. o obecnom riadení v znení neskorších zmien a doplnkov a Ústavou Slovenskej republiky.
5. Základná charakteristika obce Vlčkovce                                                                                 

Obec Vlčkovce je samostatný územný samosprávny celok Slovenskej republiky, ktorá združuje osoby, ktoré majú na jej území trvalý pobyt, resp. prechodný pobyt. Obec je právnickou  osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a potreby jej obyvateľov. 
5.1 Geografické údaje :

Obec Vlčkovce sa svojou rozlohou 1 286 ha rozprestiera na Podunajskej nížine, na rozhraní dvoch podoblastí pahorkatiny a Podunajskej roviny. Väčšia časť katastrálneho územia sa nachádza na Trnavskej tabuli, ktorá je z geomorfologického hľadiska súčasťou Trnavskej pahorkatiny, patriacej do Podunajskej pahorkatiny. Administratívne obec Vlčkovce patrí do okresu Trnava. Z klimatického hľadiska patria Vlčkovce do klimaticky teplej oblasti, ktorú charakterizuje teplé a suché podnebie s miernou zimou a dlhším slnečným svitom. Priemerná ročná teplota vzduchu je medzi 9 až 10°C. Obec Vlčkovce je vzdialená len 10 km od Trnavy, z ktorej je dosiahnuteľná verejnou autobusovou dopravou za 10 minút. Ďalšie mesto, pri ktorom sa Vlčkovce nachádzajú je Sereď, ktorá je vzdialená 8 km a Nitra 34 km. Do oboch miest premáva každodenne autobusová doprava. Vzdialenosť centra Bratislavy od Vlčkoviec predstavuje 50 km a po diaľnici D1 sa dá prekonať približne za 30 minút.

Nadmorská výška: 
    126 m n. m.

Zemepisná šírka: 
    48°19'00"
Zemepisná dĺžka: 
    17°40'00"
5.2 Demografické údaje:
Počet obyvateľov:  1351 obyvateľov  k 31.12.2024.
Národnostná štruktúra – podľa posledného sčítania z roku 2021 /na  počet obyvateľov 1338/
	Národnosť
	Počet obyvateľov

	Slovenská
	1256

	Maďarská
	4

	Rómska
	2

	Rusínska
	1

	Ukrajinská
	1

	Česká
	4

	Poľská
	1

	Rumunská
	2

	Ruská
	1

	Nezistená
	66


5.3 Ekonomické údaje

Obec financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov. Na plnenie svojich úloh môže použiť návratné zdroje financovania a prostriedky mimorozpočtových peňažných fondov. Na plnenie rozvojového programu obce alebo na plnenie inej úlohy, na ktorej má štát záujem, možno obci poskytnúť štátnu dotáciu. Svoje úlohy môže obec financovať aj z prostriedkov združených s inými obcami, so samosprávnymi krajmi a s inými právnickými a fyzickými osobami. 


Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, má sa zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné. Majetok obce možno použiť na verejné účely a na výkon samosprávy obce. Zásady hospodárenia s majetkom obce určuje obecné zastupiteľstvo. Obec môže zveriť svoj majetok do správy rozpočtovej organizácii, ktorú zriadila podľa zákona o rozpočtových pravidlách verejnej správy.


Podiely na daniach v správe štátu upravuje zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov.

Dotácie na úhradu nákladov preneseného výkonu štátnej správy sa zabezpečujú prostredníctvom správcu kapitoly štátneho rozpočtu, do ktorého vecnej pôsobnosti patrí výkon štátnej správy, ktorý sa preniesol na obec. Poskytujú sa na základe zákona č. 597/2003 Z.z. o financovaní základných škôl a školských zariadení. Do prijatia prostriedkov štátneho rozpočtu obcou na úhradu nákladov preneseného výkonu štátnej správy môže obec použiť na ich úhradu vlastné príjmy. Po prijatí prostriedkov ŠR obec zúčtuje prostriedky v prospech svojho rozpočtu.

Ďalšie dotácie v súlade so zákonom o štátnom rozpočte na príslušný rozpočtový rok sa zabezpečujú prostredníctvom Ministerstva financií SR alebo správcu rozpočtovej kapitoly ŠR, do ktorého vecnej pôsobnosti patrí činnosť, ktorá sa má financovať.

Obec je od roku 2003 účastníkom Spoločného obecného úradu podľa § 20 zákona č. 369/1990 Zb. o obecnom zriadení, ktorý pre obec vykonáva úlohy spojené s preneseným výkonom štátnej správy na úseku stavebného poriadku a územného plánovania, ochrany životného prostredia a úseku cestnej dopravy a pozemných komunikácií a plní úlohy pri zabezpečovaní a poskytovaní sociálnych služieb. 

Obec, ako subjekt verejnej správy zadefinovaný v § 3 zákona č. 523/2004 Z.z. o rozpočtových pravidlách verejnej správy v znení neskorších predpisov, je právnickou osobou zapísanou v registri organizácií vedenom Štatistickým úradom SR podľa zákona č. 540/2001 Z.z. o štátnej štatistike.


Všeobecnou legislatívnou normou upravujúcou účtovníctvo vrátane účtovnej závierky rozpočtových organizácií a obcí je zákon č. 431/2002 Z.z. o účtovníctve v znení neskorších predpisov. V zmysle tohto zákona účtujú rozpočtové organizácie a obce v sústave podvojného účtovníctva.

Účtovnú závierku vo všeobecnosti upravuje tretia časť zákona č. 431/2002 Z.z. o účtovníctve v znení neskorších predpisov a definuje ju ako štruktúrovanú prezentáciu skutočností, ktoré sú predmetom účtovníctva, poskytovanú osobám, ktoré tieto informácie vyžadujú, pričom účtovná závierka tvorí jeden celok pozostávajúci zo všeobecných náležitostí a z jednotlivých súčastí – súvahy, výkazu ziskov a strát, poznámok.

Zákon č.431/2002 Z.z. o účtovníctve v znení neskorších predpisov v § 19 stanovuje povinnosť overenia individuálnej účtovnej závierky a v § 20 vyhotovenie výročnej správy, ktorej súlad s účtovnou závierkou musí byť tiež overený audítorom. Pre obce to ustanovuje aj § 9 zákona č. 369/1990 Zb. o obecnom zriadení v znení neskorších doplnkov. 

Obec má povinnosť zostaviť aj konsolidovanú účtovnú závierku nakoľko má zriadenú rozpočtovú organizáciu. Pri zostavení konsolidovanej účtovnej závierky použije metódu úplnej konsolidácie.
5.4 Symboly obce
Erb obce
[image: image1.png]



Erb obce Vlčkovce tvorí červený štít, v ktorom je nad modrou zvlnenou riekou na siedmych strieborných pilotoch strieborný brvnový most, po bokoch so striebornými hviezdami.                                                                                                                                              

Vlajka obce

[image: image2.jpg]



Vlajka obce Vlčkovce má podobu troch pozdĺžnych pruhov červeného, bieleho a modrého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu. Farebnosť pruhov na vlajke je daná farbami obecného erbu.
5.5 Logo obce

Obec Vlčkovce okrem svojich symbolov nemá logo obce.
5.6 História obce: 

Najstaršie stopy po prehistorickom sídlení bezprostredného okolia Vlčkoviec možno nájsť v období mladšieho paleolitu. Vypovedajú o tom archeologické nálezy jednotlivých kultúrnych vrstiev v miestnom Hliníku. Pri vzniku Vlčkoviec zohrali významnú úlohu stará komunikačná tepna nazvaná Česká cesta, mosty cez riedky Dudváh a Blava. Potvrdzuje to skutočnosť, že neskôr sa stal pri tvorbe obecného erbu práve most ústredným erbovým znamením. 
Listina Karola Róberta zo 6. januára 1336 prináša historicky doloženú 1. písomnú zmienku o Vlčkovciach. V januári 1336 vydal panovník Karol Róbert, ako výsledok dohody s českým panovníkom Jánom Luxemburským listinu, ktorou odstraňoval neprimerane vysoké mýtne poplatky na ceste vedúcej z českých krajín na Balkán. Z uvedených názorov a súvislostí je zrejmé, že Vlčkovce sú dedinou starobylou, ktorá sa spočiatku formovala ako odpočívacia a neskôr ako mýtna stanica. Mýtna budova stála na dolnom konci dediny a dodnes si ju ešte pamätá veľa jej obyvateľov.
Okolo polovice 16. storočia sa v dedine usadili habáni a podľa záznamov ich kroniky boli Vlčkovce v tom čase majetkom známeho šľachtického rodu Pálfiovcov. Od roku 1647 až do roku 1916 Vlčkovce vlastnili Esterháziovci, ktorí sa neskôr stali jedným z najvýznamnejších šľachtických rodov v Uhorsku. Po zrušení poddanstva im však v dedine zostal iba majer s rozsiahlymi pozemkami, ktorý v roku 1916 predal Karol Esterházi bohatému sedliakovi Jozefovi Slezákovi z Križovian. 
V československom štáte začal dedinu riadiť osemčlenný obecný výbor, ktorý viedol jeho predseda a zároveň starosta obce Michal Bošácky. V roku 1920 si prví bohatí gazdovia začali do svojich domovov zavádzať elektrinu, ktorú vyrábalo dynamo umiestnené na mlyne Michala Retzera. V roku 1925 založil veľkostatkár Jozef Slezák v dedine cukrovar, ktorý sa stal po všetkých stránkach pre obec prínosom, čo sa ukázalo hlavne v ďalších rokoch jeho existencie. V rokoch 1927 – 1928 postavili v obci novú školu. Zásluhou predsedu miestneho Úverového družstva Michala Bošáckeho zrekonštruovali a vyasfaltovali v roku 1928 hradskú cestu, ktorá viedla priamo cez dedinu. Zveľaďovanie obce pokračovalo aj v prvých rokoch vojny, keď sa v dedine staval nový kultúrny dom. 
V rokoch 1941 – 1942 vybudovali Nemci za dedinou cestu, kadiaľ teraz vedie diaľnica. Oslobodzovanie obce začalo na Bielu sobotu 1. apríla 1945. Prvé roky po oslobodení boli vyplnené prácou spojenou s odstraňovaním materiálnych škôd, ktoré napáchala vojna. 
Začiatkom roku 1975 sa uskutočnil najzávažnejší zásah do vývoja obce v povojnovom období. Na základe rozhodnutia vyšších politických orgánov boli zlúčené obce Vlčkovce, Križovany a Opoj do jednej spoločnej obce. Rozhodnutím Názvoslovnej komisie MV SR dostala obec pomenovanie Dudváh a strediskovou obcou sa stali Vlčkovce. 

Na základe návrhu z obcí Križovany n/D a Opoj vzišlo z plenárneho zasadnutia Okresného národného výboru v Trnave Uznesenie č. 119 zo dňa 31.8.1990, podľa ktorého vznikli samostatné obce Križovany n/D, Opoj (zrušené bolo označenie miestna časť). Obec Dudváh miestna časť Vlčkovce sa s účinnosťou od 1.1.1991 stala samostatnou obcou Vlčkovce.  
5.7 [image: image3.png]


Pamiatky:

Kostol sv. Terézie z Lisieux bol postavený v roku 1934 z vlastných finančných prostriedkov farníkov, zo zbierky, ktorá začala v roku 1930, trvala 3 roky a vyzbieralo sa 580 tisíc korún. Nachádza sa na konci dediny smerom na Sereď. Kostol stojí na pôvodnom mieste starého kostola, z ktorého niektoré sochy a obrazy boli premiestnené a sú jeho ozdobou a pamiatkou. 

Kamenný barokový kríž je najstaršou sakrálnou pamiatkou v obci Vlčkovce. Bol postavený v roku 1777 na novozaloženom cintoríne potom, ako bol zrušený cintorín nachádzajúci sa v bezprostrednej blízkosti kostola. 
Socha Panny Márie bola postavená v roku 1928. Túto sochu dali postaviť miestne obyvateľky Mária Uhrovičová a Hedviga Kyselicová potom, čo stará socha Panny Márie bola zničená. 

Socha sv. Jána Nepomuckého bola postavená v roku 1807. Sochu dali postaviť na počesť Jána Nepomuckého, v minulosti veľmi uctievaného svätca, miestny obyvatelia Ján Horváth a Mária Sviteková.
Socha sv. Vendelína, ochrancu dobytka a domácich zvierat, ktorá v minulosti nechýbala v žiadnej dedine, dali Vlčkovania postaviť v roku 1828.
Kríž pri majeri Mačkavár (Vlčkovce) dal v roku 1853 postaviť občan z Farkašína, Imrich Horváth.

[image: image5.png]


Cukrovar dal v roku 1925 postaviť tunajší veľkostatkár Jozef Slezák starší a pomenoval ho „Slovenský roľnícky cukrovar“. Kedysi tento cukrovar patril k najvychýrenejším nielen na Slovensku, ale aj v zahraničí. Po zastavení výroby cukru boli v priestoroch cukrovaru umiestnené dielne, ktoré sa zaoberali vývojom strojov pre potravinársky priemysel, pod názvom CUKOP. V súčasnosti v areáli sídli viacero prevádzok výroby a skladov. 
[image: image6.png]


Mlyn prvé záznamy siahajú až do Habánskych čias. V Habánskej kronike sa uvádza záznam, že ho prenajali. Z čoho vyplýva, že keď Habáni prišli do Vlčkoviec, mlyn tu už musel stáť. V roku 1623 vyhorel a za čias habánskych v roku 1663 bol opravený. Konkrétny záznam, kto mlyn postavil sa nenašiel. Môžeme sa iba domnievať, že to bol niekto z Pállfyovcov, ktorým v tom čase dedina patrila. V roku 1925 dal vtedajší mlynár Retzer namontovať do mlyna najmodernejšie mlynárske zariadenie. Potomkovia vtedajšieho mlynára Retzera žijú dodnes a objekt mlyna spravujú. V súčasnosti v mlyne prevádzkujú výrobu a predaj kŕmnych zmesí.
[image: image7.png]



Pamätná tabuľa národného umelca Fraňa Štefunku bola osadená v roku 1983 a nachádza sa na jeho rodnom dome (oproti škole). Bola odhalená pri príležitosti jeho nedožitých 80-tych narodenín. 
[image: image8.png]


Vidiecky dom Vlčkovce obec Vlčkovce otvorila a sprístupnila verejnosti od roku 2017. Súčasťou Vidieckeho domu je Pamätná izba národného umelca Fraňa Štefunku. Vidiecky dom slúži na to, aby si každý starší návštevník zaspomínal a zároveň návštevníci mladších ročníkov sa dozvedeli, ako sa žilo a pracovalo v období pred 80 až 100 rokmi.

5.8 Významné osobnosti obce:

Fraňo Štefunko (1903 – 1974)
Slovenský sochár, výtvarný pedagóg a redaktor. V roku 1922 začal navštevovať rezbársku školu, neskôr študoval v Prahe rezbárstvo a sochársku tvorbu. V roku 1932 sa usadil v Martine, kde žil a tvoril až do svojho úmrtia. V roku 1949 sa stal profesorom na Vysokej škole výtvarných umení v Bratislave. V roku 1959 dostal za svoju tvorbu titul „Zaslúžilý umelec“ a v roku 1968 mu prezident udelil titul „Národný umelec“ za celoživotné dielo. V roku 1970 napísal knižku Vlčkovce – kronika starého Farkašína. Pochovaný je na Národnom cintoríne v Martine.
Hedviga Kyselicová (1901 – 1990)

Ľudová umelkyňa, výšivkárka, „Majster ľudovej umeleckej tvorby“. Patrila medzi prvé pracovníčky ÚĽUVu. Zároveň robila faktorku pri MNV Vlčkovce (Dudváh). Reprezentovala Trnavský kraj v niekoľkých súťažiach, ako napr. „V znamení trojky“, súťaž „Krása životu“, a v roku 1969 vyhrala „Babička roka“ v Trnavskom kraji. Pochovaná je na miestnom cintoríne. 
6. Plnenie úloh obce
6.1 Výchova a vzdelávanie

V súčasnosti výchovu a vzdelávanie detí v obci poskytuje:

· Základná škola s materskou školou Vlčkovce 1
Vedúci zamestnanci:

· Mgr. Marta Šišková, MBA – riaditeľka školy

· Bc. Eva Koštialová – zástupca riaditeľa pre MŠ

· Mgr. Lucia Šugová - vedúca školskej jedálne

Základná charakteristika rozpočtovej organizácie
Základná škola s materskou školu Vlčkovce je od 31. 08. 2004 samostatný právny subjekt – rozpočtová organizácia, ktorej zriaďovateľom je Obec Vlčkovce od 1.1.2003.  Poskytuje výchovu a vzdelávanie v zmysle zákona č. 245/2008 Z. z. v znení neskorších predpisov. 
Od 01. 09. 2024 škola poskytuje vzdelávanie pre prvých päť ročníkov. Súčasťou rozpočtovej organizácie je neplnoorganizovaná základná škola, materská škola, školský klub detí a školská jedáleň. 

Základná škola v roku 2025 poskytovala základné vzdelávanie v 5 triedach, z toho 12 žiakov v I. ročníku, 11 žiakov v II. ročníku, 24 žiakov v III. ročníku, 20 žiakov v IV. ročníku,            13 žiakov v V. ročníku. Celkový počet žiakov v ZŠ bol 80. Priemerný evidenčný počet pedagogických zamestnancov sú 9 /prepočítaný počet/ z toho a 1,4 asistenti učiteľa,                1 špeciálny pedagóg a 0,25 digitálny koordinátor.
Materská škola v roku 2025 poskytovala predprimárne vzdelávanie v troch oddeleniach.  Celkový počet detí navštevujúcich MŠ bol 64. Priemerný evidenčný počet pedagogických zamestnancov je 6,17 z toho 0,17 pedagogický asistent. V materskej škole pôsobila aj 1 pomocná vychovávateľka, ktorá je nepedagogickým zamestnancom.
Školský klub v roku 2025 navštevovalo priemerne 77 detí v troch oddeleniach. Priemerný evidenčný počet zamestnancov sú 2,1 vychovávateľky. 

Školská jedáleň v roku 2025 mala 167 stravníkov. Priemerný evidenčný počet zamestnancov bol 4,6 /nepedagogickí zamestnanci/.
Na škole ďalej pôsobilo 4,3 nepedagogických zamestnancov. Celkový priemerný evidenčný počet všetkých zamestnancov ZŠ s MŠ, Vlčkovce 1 bol v roku 2025 :27,17.
Ukazovatele rozpočtu a jeho plnenie
Rozpočtová organizácia v hodnotenom období hospodárila s rozpočtovými prostriedkami predelenými zriaďovateľom z jednotlivých zdrojov financovania (štátny rozpočet, rozpočet obce, vlastné zdroje). Rozpočet príjmov a výdavkov v roku 2025 bol určený zriaďovateľom.

Financovanie školstva




















Základná škola spolu: 






           690 825,00 €
· transfer z Okr.úradu Trnava – normatív 2025 


           555 105,00  €
· transfer z Okr.úradu Trnava – vzdelávacie poukazy

                           2 716,00 €      

· transfer z Okr.úradu Trnava – asistent učiteľa

                         27 909,00 €

· transfer z Okr.úradu Trnava – učebnice




    2 732,00 €

· transfer z Okr.úradu Trnava - Ukrajinci 




  10 146,00 €
· transfer z OÚ Trnava na financovanie predškolskej výchovy                         2 050,00 € 
· kompenzačný príspevok

                  

                         17 279,00 € 
· dotácia z TTSK
  






   1 426,00 €

· Nivam








              47 661,00 €

· Škola v prírode                                                                                                 3 100,00 €

· Granty                                                                                                               5 267,00 € 
· Navýšenie platov                                                                                              2 666,00 €
· Transfer z rozpočtu obce MŠ                                                                         12 768,00 €                                        

  






  
Školská jedáleň spolu: 







169 931,00 €

· financovaná z rozpočtu obce






 98 478,00 €
· potraviny








 29 468,00 €

· dotácia na stravu







 31 143,00 €

· kapitálové výdavky                                                                                        10 842,00 €
Školský klub detí spolu: 







64 249,00 €
· financovaný z rozpočtu obce 






64 249,00 €
Odmeny letné ŠKD a ŠJ                                                                                            6 917,00 €
6.2 Zdravotníctvo
Zdravotnú starostlivosť v obci poskytuje:
· MUDr. Peter Bakič – praktický lekár pre dospelých

V priestoroch zdravotného strediska je zriadená aj stomatologická ambulancia, v ktorej ordinuje: 
· MUDr. Marta Poláčiková 
6.3 Sociálne zabezpečenie

Sociálne služby v obci zabezpečuje Spoločný obecný úrad v Trnave. Zariadenie sociálnych služieb nie je v obci zriadené.
6.4 Kultúra

Kultúra v obci má príležitostný a miestny charakter. Spoločenský a kultúrny život v obci zabezpečuje kultúrno-športová  komisia pri OZ, organizácie, ktoré vykazujú v obci činnosť – Telovýchovná jednota Družstevník Vlčkovce, Dobrovoľný hasičský zbor, Klub dôchodcov, Spevácka skupina Vlčkovanka, v spolupráci s obcou. Na kultúrnom dianí majú svoj podiel aj žiaci Základnej školy s materskou školou Vlčkovce. Počas roka sa  konali tieto kultúrno-spoločenské akcie: veľkonočné trhy, stavanie mája, deň matiek, deň detí, posedenie pre dôchodcov k mesiacu úcty k starším, šarkaniáda, Mikuláš pre deti, vianočné trhy.
 
Väčšina kultúrnych podujatí prebieha v spoločenskej miestnosti Obecného úradu Vlčkovce, prípadne v športovom areály Telovýchovnej jednoty. Obec Vlčkovce má zriadenú aj obecnú knižnicu s množstvom knižných jednotiek rôzneho žánru. Knižnica sa nachádza v priestoroch nad zdravotným strediskom. 
Od roku 2017 obec Vlčkovce otvorila a sprístupnila verejnosti Vidiecky dom Vlčkovce a Pamätnú izbu národného umelca Fraňa Štefunku. Vidiecky dom slúži na to, aby si každý starší návštevník zaspomínal a zároveň návštevníci mladších ročníkov sa dozvedeli, ako sa žilo a pracovalo v období pred 80 až 100 rokmi.
6.5 Hospodárstvo

V obci Vlčkovce sú vybudované nasledovné kapacity občianskej vybavenosti a služieb pre obyvateľov:

	Druh služby
	Počet subjektov

	Poľnohospodárska a potravinárska výroba

Predajňa potravín a doplnkového tovaru

Predajňa chovateľských potrieb

Kaderníctvo

Nákup a predaj paliet

Predaj a servis záhradnej techniky

Pneuservis

Autoservis

Čerpacia stanica

Reštaurácia

Ubytovanie

Stavebná spoločnosť

Výroba interiérového nábytku

Knižnica

Novinový stánok

Kostol

Cintorín

Dom smútku

Ihrisko

Viacúčelové ihrisko

Workoutové ihrisko

Volejbalové ihrisko
Senior Fit Park
Detské ihrisko

Pošta

Spoločenská miestnosť

Autobusové zstávky
	3
1

1

1

1

1

1
1

1

1

1

1

1

1

1

1

1

1

1

1

1

1

1

2

1

1

3


7. Rozpočet obce Vlčkovce na rok 2025 a jeho plnenie
Rozpočet obce je základom finančného  hospodárenia obce v príslušnom rozpočtovom roku. Pred schválením je rozpočet obce zverejnený 15 dní spôsobom obvyklým v obci. Rozpočet obce je súčasťou rozpočtu sektora verejnej správy a obsahuje príjmy a výdavky, v ktorých sú vyjadrené finančné vzťahy k právnickým a fyzickým osobám pôsobiacim na území obce, obyvateľom žijúcim na tomto území vyplývajúce zo zákonov a z iných všeobecne záväzných právnych predpisov, všeobecne záväzných nariadení obce ako aj zo zmlúv. Zahŕňa aj finančné vzťahy štátu k rozpočtom obcí a k rozpočtovým organizáciám zriadeným obcou. 
 

Obec a ňou zriadené rozpočtové organizácie hospodária s rozpočtovými prostriedkami a s prostriedkami prijatými od iných subjektov a zostavujú svoj rozpočet príjmov a výdavkov.

Obec schvaľuje, sleduje a vyhodnocuje rozpočet obce a rozpočet rozpočtovej organizácii ako celok.

V rozpočte obce sa uplatňuje rozpočtová klasifikácia v súlade s osobitným predpisom. Rozpočet na rok 2025 bol zostavený v súlade s ust. § 10 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet sa vnútorne člení na bežné príjmy a bežné výdavky (ďalej len bežný rozpočet), kapitálové príjmy a kapitálové výdavky (ďalej len kapitálový rozpočet) a finančné operácie. 
Rozpočet obce Vlčkovce bol schválený obecným zastupiteľstvom dňa 09. 12. 2024  uznesením č. 56/2024
Zmeny rozpočtu: 
· prvá  zmena schválená dňa 25. 06. 2025 uznesením č. 20/2025
· druhá zmena schválená dňa 25. 06. 2025 uznesením č. 20/2025
· tretia  schválená dňa 25. 06. 2025 uznesením č. 20/2025
· štvrtá  schválená dňa 25. 06. 2025 uznesením č. 20/2025
· piata zmena schválená dňa 25. 06. 2025 uznesením č. 20/2025

· šiesta zmena schválená dňa 25. 08. 2025 uznesením č. 28/2025

· deviata zmena schválená dňa 29. 10. 2025 uznesením č. 36/2025

8. Informácie o vývoji obce z pohľadu rozpočtovníctva
8.1 Plnenie príjmov a čerpanie výdavkov za rok 2024:

	
	Schválený rozpočet
	Schválený rozpočet po poslednej zmene
	Skutočné 

plnenie príjmov/

čerpanie výdavkov k 31.12.2024
	% plnenia príjmov/ 

% čerpania výdavkov

	Príjmy celkom
	2 124 000,23
	2 736 574,18
	2 409 361,58
	88,04

	z toho:
	
	
	
	

	Bežné príjmy
	1 521 262,23
	1 704 623,07
	1 623 484,66
	95,24

	Kapitálové príjmy
	0
	243 432,00
	243 432,00
	100

	Finančné príjmy
	523 500,00
	697 930,87
	451 856,68
	64,74

	Príjmy RO s právnou subjektivitou
	79 138,00
	88 504,09
	88 504,09
	100,00

	Finančné príjmy RO
	100
	2 084,15
	2 084,15

	100

	
	
	
	
	

	Výdavky celkom
	2 124 000,23
	2 658 612,10
	1 977 294,96
	74,37

	z toho:
	
	
	
	

	Bežné výdavky
	740 870,23
	785 923,75
	604 156,90
	76,87


	Kapitálové výdavky
	523 500,00
	948 493,57
	448 943,28
	47,33

	Finančné výdavky
	
	0
	0
	0

	Výdavky RO s právnou subjektivitou
	859 630,00
	924 194,78
	924 194,78
	100,00

	Kapitálové výdavky RO
	
	
	
	

	Rozpočet obce
	0
	77 962,08
	432 066,62
	


8.2 Prebytok/schodok rozpočtového hospodárenia za rok 2025
	Hospodárenie obce 
	Skutočnosť k 31.12.2025 v EUR



	
	

	Bežné  príjmy spolu
	1 711 988,75

	z toho : bežné príjmy obce 
	1 623 484,66

	             bežné príjmy RO
	88 504,09

	Bežné výdavky spolu
	1 517 509,20

	z toho : bežné výdavky  obce 
	604 156,90

	             bežné výdavky  RO
	913 352,30

	Hospodárenie bežného rozpočtu - prebytok
	194 479,55

	Kapitálové  príjmy spolu
	243 432,00

	z toho : kapitálové  príjmy obce 
	243 432,00

	             kapitálové  príjmy RO
	

	Kapitálové  výdavky spolu
	459 785,76

	z toho : kapitálové  výdavky  obce 
	448 943,28

	             kapitálové  výdavky  RO
	10 842,48

	Hospodárenie kapitálového rozpočtu - schodok 
	-216 353,76

	Prebytok/schodok bežného a kapitálového rozpočtu
	-21 874,21

	Vylúčenie z prebytku o nevyčerpané dotácie
	30 041,18

	Upravený prebytok/schodok bežného a kapitálového rozpočtu
	-21 874,21

	Príjmové finančné operácie spolu
	453 940,82

	z toho: príjmové finančné operácie obce
	451 856,68

	            príjmové finančné operácie RO
	2 084,14

	Výdavkové finančné operácie
	0,00

	Rozdiel finančných operácií
	453 940,82

	Príjmy spolu  
	2 409 361,57

	VÝDAVKY SPOLU
	1 977 294,96

	Hospodárenie obce 
	432 066,61

	Vylúčenie z prebytku
	-30 041,18

	Upravené hospodárenie obce
	402 025,43


Prebytok rozpočtu v sume  432 066,61 EUR  zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, upravený o nevyčerpané prostriedky z fondu prevádzky, údržby a opráv, zostatok finančných prostriedkov v školskej jedálni, bežných výdavkov, v sume 30 041,18  EUR  navrhujeme použiť na:

· tvorbu rezervného fondu vo výške 402 025,43 EUR

V zmysle ustanovenia § 16 ods. 6 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona, z tohto prebytku vylučujú: 


a) nevyčerpané prostriedky z fondu prevádzky, údržby a opráv podľa ustanovenia § 18 ods.3 zákona č.443/2010 Z.z. o dotáciách na rozvoj bývania a o sociálnom bývaní v z.n.p. v sume 14 538,38 EUR
b) nevyčerpané prostriedky ZŠ s MŠ podľa ustanovenia § 140-141 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v sume 7 453,00 EUR
c) nevyčerpané prostriedky zo ŠR účelovo určené na bežné výdavky poskytnuté v predchádzajúcom rozpočtovom roku a to na:

· dotácia z ÚPSVaR na stravu v sume 3 627,20 
     d)    poplatok za rozvoj v hodnote 4 422,60 EUR
Zostatok  finančných operácií podľa § 15 ods. 1 písm. c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v sume 402 025,43 EUR, navrhujeme použiť na tvorbu rezervného fondu.

Na základe uvedených skutočností navrhujeme tvorbu rezervného fondu za rok 2025 vo výške 402 025,43  EUR. 

Obecné zastupiteľstvo Obce Vlčkovce 
1. B e r i e  n a  v e d o m i e :
a) správu audítora za rok 2025
b) stanovisko hlavného kontrolóra k Záverečnému účtu za rok 2025.
2. S c h v a ľ u j e :

a) Záverečný účet Obce Vlčkovce za rok 2025 a celoročné hospodárenie  

b e z   v ý h r a d 

b) použitie prebytku rozpočtového hospodárenia upraveného a zostatku finančných operácií v celkovej výške 402 025,43 EUR na tvorbu rezervného fondu obce. 

8.3 Rozpočet na roky 2026 - 2028
	
	Skutočnosť k 31.12.2025
	Rozpočet na rok 2026
	Rozpočet na rok 2027
	Rozpočet na rok 2028

	Príjmy celkom
	2 409 361,58
	2 079 674,00
	1 894 662,00
	1 894 662,00

	Z toho:
	
	
	
	

	Bežné príjmy
	1 623 484,66
	948 396,00
	946 533,00
	969 251,00

	Kapitálové príjmy
	243 432,00
	0,00
	
	

	Finančné príjmy
	451 856,68
	349 700,00
	231 000,00
	226 000,00

	Príjmy RO s právnou subjektivitou
	88 504,09
	781 578,00
	717 129,00
	721 338,00


	
	Skutočnosť k 31.12.2025
	Rozpočet na rok 2026
	Rozpočet na rok 2027
	Rozpočet na rok 2028

	Výdavky celkom
	1 977 294,96
	2 129 200,23
	2 079 674,00
	1 894 662,00

	Z toho:
	
	
	
	

	Bežné výdavky
	604 156,90
	746 070,23
	791 798,00
	812 244,00

	Kapitálové výdavky
	448 943,28
	523 500,00
	349 700,00
	231 000,00

	Finančné výdavky
	0,00
	
	
	

	Výdavky RO s právnou subjektivitou
	924 194,78 
	859 630,00
	938 176,00
	851 418,00

	


9. BILANCIA  AKTÍV  A PASÍV  
9.1 Za materskú účtovnú jednotku
Aktíva, t.j. majetok spolu podľa účtovnej závierky k 31.12.2025 predstavujú sumu

4 469 893,02 €
Pasíva, t.j. vlastné zdroje krytia a záväzky podľa účtovnej závierky k 31.12.2025 predstavujú sumu 4 469 893,02 €.

	Členenie aktív:
	
	

	Aktíva – názov
	stav k 1.1.2025
	stav k 31.12.2025

	Neobežný majetok, v tom:
	2 238 323,39
	2 511 393,71

	Dlhodobý nehmotný majetok
	1 436,16
	166,68

	Dlhodobý hmotný majetok
	1 645 773,33
	1 920 113,13

	Dlhodobý finančný majetok
	591 113,90
	591 113,9

	Obežný majetok, v tom:
	1 928 231,50
	1 955 003,50

	   zásoby
	417,115
	282,35

	   zúčtovanie medzi subjektmi VS
	1 082 033,08
	1 063 812,27

	  dlhodobé pohľadávky
	0,00
	0,00

	  krátkodobé pohľadávky
	17 111,47
	29 900,97

	   finančné účty
	828 669,84
	861 007,91

	náklady budúcich období
	2 883,81
	3 495,81

	MAJETOK SPOLU 
	4 169 438,70
	4 469 893,02

	
	
	

	Členenie pasív:
	
	

	Pasíva - názov
	stav 
k 1.1.2025
	stav k 31.12.2025

	Vlastné imanie a záväzky, v tom:
	4 169 438,70 
	4 469 893,02

	vlastné imanie
	3 866 671,11
	3 940 669,68

	záväzky, v tom
	76 973,47
	339 145,17

	   rezervy
	30 100,00
	44 500,00

	   zúčtovanie medzi subjektmi VS
	10 472,30
	254 512,20

	   dlhodobé záväzky
	2 241,6
	1 920,09

	   krátkodobé záväzky
	34 159,57
	38 212,88

	výnosy budúcich období
	225 794,12
	190 078,17

	VLASTNÉ IMANIE A ZÁVÄZKY
	4 169 438,70
	4 469 893,02

	
	
	


9.2 Za konsolidovaný celok 
Aktíva, t.j. majetok spolu podľa účtovnej závierky k 31.12.2025 predstavujú sumu

4 538 460,14 €

Pasíva, t.j. vlastné zdroje krytia a záväzky podľa účtovnej závierky k 31.12.2025 predstavujú sumu  4 538 460,14 €.

	Členenie aktív:
	
	

	Aktíva – názov
	stav k 31.12.2024

	stav k 31.12.2025

	Neobežný majetok, v tom:
	3 332 651,04
	3 576 192,09

	Dlhodobý nehmotný majetok
	1 436,16
	166,68

	Dlhodobý hmotný majetok
	2 740 100,98
	2 984 911,51

	Dlhodobý finančný majetok
	591 113,90
	591 113,90

	Obežný majetok, v tom:
	907 615,30
	957 977,77

	   zásoby
	734,61
	593,06

	   zúčtovanie medzi subjektmi VS
	
	

	   pohľadávky
	18 719,00
	31 138,85

	   finančné účty
	888 161,69
	926 245,86

	MAJETOK SPOLU 
	4 243 413,46
	4 538 460,14

	náklady budúcich období
	3 147,12
	4 290,28

	
	
	

	Členenie pasív:
	
	

	Pasíva - názov
	Stav k 31.12.2024
	stav k 31.12.2025

	Vlastné imanie a záväzky, v tom:
	4 243 413,46
	4 538 460,14

	vlastné imanie
	3 865 922,37
	3 939 915,79

	záväzky, v tom
	147 926,73
	405 470,12

	   rezervy
	30 100,00
	44 500,00

	   zúčtovanie medzi subjektmi VS
	10 472,30
	254 512,20

	   dlhodobé záväzky
	2 698,24
	3 213,48

	   krátkodobé záväzky
	104 656,19
	103 244,44

	výnosy budúcich období
	229 564,36
	193 074,23

	Bankové úvery a výpomoci
	0,00
	0,00

	VLASTNÉ IMANIE A ZÁVÄZKY
	4 243 413,46
	4 538 460,14


10.  VÝVOJ POHĽADÁVOK A ZÁVÄZKOV 
10.1 Za materskú účtovnú jednotku

 POHĽADÁVKY

	Pohľadávky (netto)
	Stav k 31.12.2025
	Stav k 31.12.2024

	Pohľadávky krátkodobé
	29 900,97
	17 111

	Pohľadávky dlhodobé
	0,00
	0,00


 ZÁVÄZKY
	Záväzky (netto)
	Stav k 31.12.2025
	Stav k 31.12.2024

	Záväzky krátkodobé
	38 212,88
	34 159,57

	Záväzky dlhodobé
	1 920,09
	1 561,05


10.2 Za konsolidovaný celok

POHĽADÁVKY

	Pohľadávky (netto)
	Stav k 31.12.2025
	Stav k 31.12.2024

	Pohľadávky krátkodobé
	31 138,85
	18 719,00

	Pohľadávky dlhodobé
	
	0,00


ZÁVÄZKY
	Záväzky (netto)
	Stav k 31.12.2024
	Stav k 31.12.2025

	Záväzky krátkodobé
	104 656,19
	103 244,44

	Záväzky dlhodobé
	2 698,24
	3 213,48


11. Hospodársky výsledok v eurách za rok 2025
11.1 Za materskú účtovnú jednotku
	Číslo účtu
	NÁKLADY
	Bežné obdobie
	Predchádzajúce obdobie 

	501
	Spotreba materiálu
	33 615,88
	27 586,96

	502
	Spotreba energie
	21 243,29
	33 472,89

	511
	Opravy a udržiavanie
	46 880,08
	110 434,56

	512
	Cestovné 
	3 229,95
	2 870,64

	513
	Náklady na reprezentáciu
	3 541,91
	6 286,41

	518
	Ostatné služby
	118 571,24
	107 615,88

	521
	Mzdové náklady
	236 902,55
	223 444,41

	524
	Sociálne poistenie
	77 006,12
	75 423,75

	525
	Ostatné sociálne poistenie
	3 279,41
	3 218,69

	527
	Zákonné sociálne náklady
	8 434,86
	7 985,85

	528
	Ostatné sociálne náklady (dobrovoľná činnosť)
	
	

	538
	Ostatné dane a poplatky
	90,00
	60,00

	544
	Zmluvné pokuty, penále, omeškanie
	947,02
	0,00

	545
	Ostatné pokuty, penále, úroky
	0,00
	0,00

	548
	Ostatné náklady na prevádzkovú činnosť
	22 568,58
	21 440,44

	541
	Zostatková cena predaného DM
	0,00
	0,00

	551
	Odpisy 
	151 413,56
	149 459,14

	552
	Tvorba zákonných rezerv
	
	

	553
	Tvorba ostatných rezerv
	44 500,00
	28 000,00

	562
	úroky
	0,00
	30,02

	568
	Ostatné finančné náklady
	3 363,62
	1 510,79

	572
	Škody
	0,00
	141,84

	584
	Náklady na transfery z rozpočtu obce do RO
	210 446,33
	396 903,44

	585
	Náklady na transfery z rozpočtu obce do CVČ
	2 568,35
	315,97

	586
	Náklady na transfery z VÚC
	14 330,00
	10 330,00

	587
	Náklady na ostatné transfery
	180,00
	180,00

	
	SPOLU NÁKLADY
	1 002 111,75
	1 206 711,70


	Číslo účtu
	VÝNOSY
	Bežné obdobie
	Predchádzajúce obdobie 

	602
	Tržby z predaj služieb
	3 297,00
	5 179,30

	632
	Daňové výnosy samosprávy
	771 741,35
	856 730,30

	633
	Výnosy z poplatkov
	85 692,77
	55 955,97

	641
	Tržby z predaja dlhodobého majetku
	0,00
	0

	645
	Ostatné pokuty, penále a úroky z omeškania
	1 559,50
	848,00

	648
	Ostatné výnosy z prevádzkovej činnosti
	24 261,87
	19 145,29

	652
	Zúčtovanie zákonných rezerv z prev. činnosti
	
	

	653
	Zúčtovanie ostatných rezerv z prev. činnosti
	30 100,00
	2 400,00

	658
	Zúčtovanie ostat. oprav. položiek z prev. činnosti.
	
	

	662
	Úroky 
	1 873,32
	1 747,76

	668
	Ostatné finančné výnosy
	10 950,00
	0,00

	692
	Výnosy z kapitálových transferov
	9 346,77
	0,00

	693
	Výnosy samosprávy z BT zo ŠR
	45 062,88
	55 744,13

	694
	Výnosy samosprávy z KT zo ŠR
	17 837,31
	23 816,88

	696
	Výnosy z kapit. transferov - samospráva
	1 867,56
	1 867,56

	697
	Výnosy samosprávy z BT od ost. subj. mimo VS
	8 209,32
	8 048,35

	698
	Výnosy samosprávy z KT od ost. subj. Mimo VS
	5 649,08
	6 009,28

	699
	Výnosy samosprávy z odvodu rozpočtu. príjmov
	59 671,38
	46 705,25

	
	SPOLU VÝNOSY
	1 077 120,11
	1 084 198,07

	
	Výsledok hospodárenia pred zdanením
	78 008,36
	-122 513,63

	591
	Splatná daň z príjmov
	9,79
	191,06

	
	Výsledok hospodárenia po zdanení
	74 998,57
	-122 704,69


11.2 Za konsolidovaný celok
	Číslo účtu
	NÁKLADY
	Predchádzajúce
obdobie 2024
	Bežné

obdobie 2025

	501
	Spotreba materiálu
	129 529,39
	169 500,58

	502
	Spotreba energie
	51 066,44
	39 599,58

	511
	Opravy a udržiavanie
	120 912,17
	54 094,19

	512
	Cestovné 
	3 216,58
	3 421,95

	513
	Náklady na reprezentáciu
	6 523,46
	3 853,72

	518
	Ostatné služby
	126 875,63
	147 704,74

	521
	Mzdové náklady
	700 987,60
	773 980,21

	524
	Sociálne poistenie
	246 063,08
	268 848,09

	525
	Ostatné sociálne poistenie
	8 045,00
	10 202,59

	527
	Zákonné sociálne náklady
	15 507,96
	17 309,39

	528
	Ostatné sociálne náklady 
	10 571,00
	11 048,84

	538
	Ostatné dane a poplatky
	711 ,00
	999,00

	541
	Zostatková cena predaného DM
	0,00
	0,00

	544
	Zmluvné pokuty
	0,58
	947,02

	545
	Ostatné pokuty, penále a úroky z omeškania
	0,00
	30,80

	546
	Odpis pohľadávky
	0,00
	0,00

	548
	Ostatné náklady na prevádzkovú činnosť
	22 267,83
	23 588,63

	551
	Odpisy 
	178 540,64
	180 942,83

	552
	Tvorba zákonných rezerv
	
	0,00

	553
	Tvorba ostatných rezerv
	28 000,00
	44 500,00

	568
	Ostatné finančné náklady
	1 510,79
	3363,62

	572
	Škody
	141,84
	0,00

	584
	Náklady na transfery z rozpočtu obce do RO
	
	0,00

	585
	Náklady na transfery z rozpočtu obce do CVČ
	315,97
	2 258,35

	586
	Náklady na transfery z VÚC
	10 330,00
	14 330,00

	588
	Náklady z odvodu príjmov
	
	

	587
	Náklady na ostatné transfery
	180,00
	180,00

	589
	Náklady z budúceho odvodu príjmov
	
	

	
	Spolu náklady
	1 661 327,68
	1 771 014,11


	Číslo účtu
	VÝNOSY
	Bežné    obdobie 2025
	Predchádzajúce
Obdobie 2024

	601
	Tržby za vlastné výrobky
	
	

	602
	Tržby z predaj služieb
	85374,01
	80 652,25

	632
	Daňové výnosy samosprávy
	771 741,35
	856 730,30

	633
	Výnosy z poplatkov
	85 692,77
	55 955,97

	641
	Tržby z predaja dlhodobého majetku
	0000
	0,00

	645
	Ostatné pokuty, penále a úroky z omeškania
	1 559,50
	848,00

	648
	Ostatné výnosy z prevádzkovej činnosti
	31 485,35
	19 278,70

	653
	Zúčtovanie ostatných rezerv z prev. činnosti
	30 100,00
	2 400,00

	658
	Zúčtovanie ostat. oprav. položiek z prev. činn.
	
	

	662
	Úroky 
	1 873,32
	1 747,76

	668
	Ostatné finančné výnosy
	10 950,00
	0,00

	691
	Výnosy z BT z rozpočtu obce v RO
	
	

	692
	Výnosy z KT z rozpočtu obce v RO
	
	

	693
	Výnosy samosprávy z BT zo ŠR
	779 160,55
	468 844,83

	694
	Výnosy samosprávy z KT zo ŠR
	17 837,31
	23 816,88

	696
	Výnosy samospr.z kapit.transferov do EÚ
	1 867,56
	1 867,56

	697
	Výnosy samosprávy z BT od ost.subj.mimoVS
	20 885,78
	20 209,64

	698
	Výnosy samosprávy z KT od ost.subj.mimoVS
	6 479,84
	6 942,97

	699
	Výnosy samosprávy z odvodu rozpočt.príjmov
	
	

	
	Spolu výnosy
	1 845 017,32
	1 539 294,86

	
	Výsledok hospodárenia pred zdanením
	74 003,21
	 -122 032,82

	591
	Splatná daň z príjmov
	9,79
	191,06

	
	Výsledok hospodárenia po zdanení
	73 993,42
	 -122 223,88

	
	
	
	


12.Ostatné dôležité informácie
12.1 Prijaté granty, transfery a dotácie
	Poskytovateľ dotácie
	Suma v EUR
	Účel

	Okresný úrad odbor školstva
	527 051,00
	Prenesené kompetencie-vzdelávanie

	TTSK
	14 600,00
	Refundácia nákladov

	Okresný úrad odbor školstva
	29 633,00
	Príspevok pre asistenta učiteľa

	Okresný úrad odbor školstva
	2 534,00
	Vzdelávacie poukazy

	Okresný úrad odbor školstva
	1 100,00
	Predškolská výchova MŠ

	Envirofond
	6 738,04
	Envirofond

	Okresný úrad organizačný odbor 
	4 771,86
	Matričná činnosť

	Okresný úrad organizačný odbor
	451,11
	Evidencia obyvateľstva

	Okresný úrad organizačný odbor
	30,80
	Úsek registra adries

	Okresný úrad odbor star. o živ. prostr.
	178,68
	Starostlivosť o životné prostredie

	RÚŠS
	2 934,00
	Špecifiká

	Min. dopravy a výstavby SR
	2 240,62
	Stavebný poriadok

	Min. dopravy a výstavby SR
	59,05
	Miestne a účelové komunikácie

	Trnavský samosprávny kraj
	8 266,00
	Edukačné publikácie 

	Okresný úrad odbor školstva
	3 100,00
	Škola v prírode

	ÚPSVaR 
	53 644,90
	Na stravovanie detí

	Farma Majcichov
	8 209,32
	Kultúra, vzdelanie, šport

	ÚPSVaR
	180,00
	Príspevok – osobitný príjemca

	Dobrovoľná požiarna ochrana SR
	3 000,00
	Dobrovoľný hasičský zbor

	Trnavský samosprávny kraj
	1 000,00
	Produktívna práca študenta

	Ministerstvo financií SR
	14 581,52
	Odmeny zamestnancom,

	Okresný úrad odbor školstva
	47 661,00
	Asistent z PMC

	Okresný úrad odbor školstva
	978,00
	Ukrajinský žiak

	
	12 098,20
	Ostatné subjekty verejnej správy


12.2. Poskytnuté dotácie z rozpočtu obce
Obec v roku 2025 poskytla dotácie v súlade so VZN č. 1/2005, ktorým sa určuje metodika poskytovania dotácií z rozpočtu obce Vlčkovce.

	Žiadateľ dotácie

Účelové určenie dotácie : 

- bežné výdavky na 
- 1 -
	Suma poskytnutých finančných prostriedkov

- 2 -
	Suma skutočne použitých finančných prostriedkov

- 3 -
	Rozdiel

(stĺ.2 - stĺ.3 )

- 4 -

	Cycling  Club Dudváh
	200,00
	200,00
	0

	MO Poľovnícke združenie - činnosť
	330,00
	330,00
	0

	MO chovateľov holubov - činnosť
	200,00
	200,00
	0

	Telovýchovná jednota - činnosť
	9 000,00
	9 000,00
	0

	Farský úrad - činnosť
	1 600,00
	1 600,00
	0

	Dobrovoľný hasičský zbor
	3 000,00
	3 000,00
	0


12.3 Významné investičné akcie v roku 2025
· Modernizácia budovy TJ

· Rekonštrukcia – okná, dvere  ZŠ s MŠ Vlčkovce 1

· Oprava miestnych komunikácií

· Výťah na OcÚ
· Klimatizácia na OcÚ

· Obnova verejného osvetlenia

· Vodovodná prípojka na TJ Vlčkovce

13. Konsolidovaná účtovná závierka
Cieľom konsolidovanej účtovnej závierky je poskytnúť informácie o konsolidovanom celku ako jednej ekonomickej jednotke prostredníctvom zistenia a následného vynechania vzájomných vzťahov medzi organizáciami konsolidovaného celku. V súlade so zákonom č. 431/2002 Z.z. o účtovníctve v znení neskorších predpisov a Opatrením Ministerstva financií SR zo 17.12.2008 č. MF/27526/2008-31, ktorým sa ustanovujú podrobnosti o metódach a postupoch konsolidácie vo verejnej správe. 
Obec Vlčkovce použila metódu úplnej konsolidácie. Rozpočtová organizácia je považovaná za dcérsku účtovnú jednotku.

Eliminácia vzájomných transakcií (pohľadávok, záväzkov, nákladov, výnosov, kapitálu, medzivýsledku) – po identifikovaní vzájomných transakcií medzi ÚJ konsolidovaného celku sa tieto transakcie eliminujú. 

13.1 Udalosti osobitného významu po skončení účtovného obdobia

Obec Vlčkovce nezaznamenala žiadnu udalosť osobitného významu po skončení účtovného obdobia.
Vypracovala: Daniela Grillová – ekonómka obce
Vo Vlčkovciach, 04. 09. 2026







 

Ing. Ivan Dobrovodský









       starosta obce

Prílohy:  - Konsolidovanej účtovnej závierky:

         - Konsolidovaná súvaha

         - Konsolidovaný výkaz ziskov a strát

   - Poznámky konsolidovanej účtovnej závierky

   - Výrok audítora ku konsolidovanej účtovnej závierke

